[{"text_idx": "#000001", "text": "Antau\u0306 69 jaroj, en la 15-a de au\u0306gusto, Japanio senkondic\u0302e kapitulacis al la aliancaj fortoj, kaj samtempe finig\u0302is la longe dau\u0306ra kaj sanga Dua Mondmilito. La iam c\u0302iopovaj japanaj agresantoj devis engluti la maldolc\u0302an frukton produktitan de si mem."}, {"text_idx": "#000002", "text": "La senkondic\u0302a kapitulaco de Japanio anoncis la tutan falon de la fas\u0302ista akso, kaj tio samtempe signifis la finan sukceson de la Rezistmilito de C\u0302inio kontrau\u0306 la Japanaj Agresantoj kaj de la Tutmonda Kontrau\u0306fas\u0302ista Milito. En c\u0302i tiu vivmorta duelo inter justeco kaj malico koncernanta la sorton de la homaro, la c\u0302ina popolo, kun c\u0302iuj aliaj popoloj kaj individuoj kiuj amas la pacon, kune elverkis la heroan epopeon pri la milito kontrau\u0306 agresantoj kaj pri la batalo kontrau\u0306 sklaviga subpremado, engravurante sian neforskrapeblan meriton sur la historion de la homaro."}, {"text_idx": "#000003", "text": "Kiel la komenca punko de la Dua Mondmilito en Azio, Japanio ekbruligis la militfajron en C\u0302inio, kaj disvastigis g\u0302in al Azio kaj ec\u0302 al la tuta pacifika regiono. G\u0302i kau\u0306zis grandan damag\u0302on al la aziaj popoloj, inkluzive de la c\u0302ina popolo, kaj faris nekalkuleblajn militkrimojn. Antau\u0306 la minaco de la nacia pereo kaj s\u0302tata detruig\u0302o, tiutempe, 400 milionoj da c\u0302inoj alfrontis la saman malamikon, sub la deviro: \"Ec\u0302 la morto ne igos nin sklavoj!\". Sub la flago de la nacia unueca forto kontrau\u0306 la japanaj agresantoj starigita lau\u0306 la alvoko de la C\u0302ina Komunista Partio, la c\u0302ina nacia konscio senprecedence vekig\u0302is, la naciaj fortoj senprecedence unuig\u0302is kaj la nacia spirito senprecedence eksplodis. La japanaj agresantoj tiel dronis en la maron de la popola kontrau\u0306milito en la orienta batalkampo de la Tutmonda Kontrau\u0306fas\u0302ista Milito, kaj iris al sia fatalo. La c\u0302ina popolo multege sin oferis kaj multege kontribuis por venki la agresantojn, la c\u0302ina nacio faris gravan pas\u0302on kiu entenas turnan signifon al g\u0302iaj sendependig\u0302o, libero kaj reprospero."}, {"text_idx": "#000004", "text": "La historio estas la plej tau\u0306ga lernolibro kaj la plej efika vekigilo. La falo de la japana militarismo duafoje evidentigas, ke perfortaj agresado kaj ekspansio al eksterlando fine neniel povas sukcesi. Tio estas nes\u0302ang\u0302ebla regulo de la historio kaj neeskapebla fatalo por la agresantoj. Agresado ne povas alporti prosperon kaj disvolvon, g\u0302i povas nur elkonduki katastrofon kaj ec\u0302 detruon. Japanio estas iniciatinto de la agresa milito kaj ankau\u0306 g\u0302ia viktimo. La leciono estas tiel serioza! La lando devus profunde introspekti kaj sincere c\u0302erpi lecionon, sed pro la politika situacio dum la Malvarma Milito, Japanio ne tute forigis la mensan fonton de la agresa milito kaj malg\u0302ustan koncepton pri g\u0302i. G\u0302is hodiau\u0306, la ekstrem-dekstra forto de Japanio ankorau\u0306 disvastigas la militarismon per la rimedoj inkludante tordi la historion, beligi la agresadon, viziti la sanktejon Yasukuni. Kaj tia forto, per amendo de la japana konstitucio kaj nuligo de la malpermeso pri la kolektiva memdefendo, pas\u0302on post pas\u0302o preparas por grandigi sian militajn fortojn. Hodiau\u0306 la paco kaj evoluo jam profunde enradikig\u0302is en la koro de homoj, malgrau\u0306 ke Japanio reklamas g\u0302ian teoriumadon pri la nomata \"neeblo klare difini agresan militon\" kaj g\u0302ia intenco por farig\u0302i \"normala lando\" sendube estas kontrau\u0306o de la historio. Tio ne povas ne elvoki fortan maltrankvilon kaj grandan zorgon de g\u0302iaj aziaj najbaroj, inkluzive de C\u0302inio, al la nuna direkto de la lando."}, {"text_idx": "#000005", "text": "La hodiau\u0306a mondo jam ne estas tiu de la pasinta tempo kiam fas\u0302istoj tramars\u0302is sen malhelpoj; kaj ankau\u0306 la hodiau\u0306a C\u0302inio jam ne estas tiu lando kiu estis tiel malric\u0302a kaj malforta. La fortoj por gardi la pacon senc\u0302ese grandig\u0302as, la voloj por akceli la komunan evoluon kaj reciprokan gajnon de diversaj landoj plie fortig\u0302as. Ekde la starig\u0302o de la Popola Respubliko de C\u0302inio, precipe dum la 30-jara disvolvado post praktiko de la reformado kaj malfermo, C\u0302inio rapide progresas kaj farig\u0302is la dua plej granda ekonomio de la mondo, g\u0302ia totala forto multrilate fortig\u0302is, kaj la lando farig\u0302is grava forto por gardi la mondan pacon kaj antau\u0306enpus\u0302i la kunlaboron kaj disvolvig\u0302on. La c\u0302ina nacio, kiu travivis malfacilojn kaj iras al reprospero, neniel povas forgesi la malfelic\u0302ojn kau\u0306zitajn de la agresa milito kaj devigitajn al g\u0302i, neniam lasos skui la persistemon por defendi la suverenecon kaj pacon, kaj neniom permesos la ripeton de similaj historiaj tragedioj."}, {"text_idx": "#000006", "text": "Nur firme memorante ke la agreso certe ne sukcesos, oni povos eviti la reiron al la erara vojo; nur insistante pri la paca evoluo, oni povos havigi al si la belan morgau\u0306on. La historio estas kiel spegulo. Ni devas alfronti la futuron, senc\u0302ese kunfandigi kaj pliigi la justajn fortojn kiuj gardas la pacon kaj antau\u0306enpus\u0302i la disvolvig\u0302on, regi kaj kontrau\u0306i la dang\u0302erajn faktorojn kiuj eventuale kau\u0306zus agresan militon. Tiel, la pacamaj homoj povos kune penetrigi pozitivan energion al la konstruadon de la harmonia mondo kun longtempa paco kaj komuna prospero, por ke la paca sunlumo lumigu la teron, por ke la justa forto c\u0302iam restu en la mondo."}]